**PROCES- VERBAL**

Incheiat azi 11.02.2025 cu ocazia Ședinței Extraordinare de îndată a Consiliului Local Bârna la convocarea primarului cu următoarea

**ORDINE DE ZI**

1. Proiect de hotărâre privind constatarea apartenenței la domeniul public al comunei BÂRNA , județul Timiș a unor străzi din localitățile aparținătoare comunei BÂRNA , județul Timiș conform anexei nr. 1 la prezenta hotărâre ,

* **aprobarea** declarării imobilelor identificate prin Anexa nr. 1 la prezenta hotărâre ca fiind de uz și interes public local ;

- **aprobarea** înscrierii în cartea funciară în proprietatea Comunei BÂRNA , domeniul public a imobilelor care nu sunt înscrise, identificate conform anexei nr. 1 la prezenta hotărâre.

1. **Diverse.**

**La ședință au participat toți cei cei 9 consilieri în funcție , nefiind absenți.**

**Președinte de ședință a fost ales conform Regulamentului și Ordinii alfabetice d-nu Ciurescu Aurelian-Ovidiu.**

**La punctul 1 de pe Ordinea de zi privind** constatarea apartenenței la domeniul public al comunei BÂRNA , județul Timiș a unor străzi din localitățile aparținătoare comunei BÂRNA , județul Timiș conform anexei nr. 1 la prezenta hotărâre ,

* **aprobarea** declarării imobilelor identificate prin Anexa nr. 1 la prezenta hotărâre ca fiind de uz și interes public local ;

- **aprobarea** înscrierii în cartea funciară în proprietatea Comunei BÂRNA , domeniul public a imobilelor care nu sunt înscrise, identificate conform anexei .

D-nu primar prezentat Consiliului Local Bârna necesitatea convocării Consiliului Local Bârna în regim de urgență prin faptul că se are în vederea derularea proiectului Înființare rețea de distribuție a gazelor naturale în unitățile administrative teritoriale membre în cadrul ,, Asociației de Dezvoltare Intercomunitară Distribuție gaz Timiș Est” fiind necesar adoptarea acestei Hotărâri cu constatarea apartenenței la domeniul public a 7 străzi din localitățile Botinești, Sărăzani și centru de comună Bârna până unde o să vină conducta de gaz.

S-a m-ai prezentat raportul compartimentului de resort cu nr.539 din data de 10.02.2025, deasemenea comisia de specialitate din cadrul Consiliului Local Bârna și-a dat avizul favorabil cu privire la puncul 1 de pe Ordinea de zi.

S-a supus la vot proiectul de hotărâre fiind votat în unanimitate de voturi.

In continuare s-a trecut la Diverse:

D-nu consilier Bombescu Adrian-Alin solicit poatră pe drumurile agricole din comună. D-nu Longa Ioan propane și dânsul introducerea de piatră pe marginea drumului înspre localitatea Pogănești, amenajarea unui teren de fotbal în centru de comună, piatră pe drumul spre cimitir Pogănești.

D-nu Pandurescu Gheorghe solicită amplasarea de indicatoare în localități, deasemenea curățarea vegetației de pe marginea drumului comunal de către cei care dețin terenuri agricole pe lângă drum, deasemenea propune viceprimarului să

colaboreze împreună pentru identificarea proprietarilor de terenuri. Tot d-nu Pandurescu mai solicită piatră pentru localitatea Botinești .

D-nu primar informează Consiliul Local despre faptul că duminecă 16.02.2025 în căminul Cultural din localitatea Bârna va avea loc o adunare publică în care se va discuta începerea lucrărilor de întabulare gratuită a intravilanelor din localitățile Drinova, Jurești, Botești , Bârna , Botinești.

S-au prezentat cererile d-lui Ionescu Doru Octavian din Bârna prin care solicită eliberera unor adeverințe din Registrul agricol cu terenurile dânsului, deasemenea prin altă cerere solicită stabilirea dreptului de proprietate pe terenul din intravilanul localității Bârna locul numit Pruni deoarece susține că au aparținut familiei dânsului.

S-a mai prezentat adresa nr.3608 din data de 06.02.2025 a Consiliului Județean Timiș prin care propune stabilirea unui grafic cu ședințele Ordinare ale Consilului Bârna pentru anul 2025, d-nu primar propune d-lor consilieri ca ultima zi de joi din fiecare lună orele 14,00 să fie stabilită ca zi pentru ședințele Ordinare ale Consiliului Local Bârna .

Nemafiind alte probleme ședința s-a încheiat în această ședință s-a adoptat o hotărâre cu nr. 8/2025.

**PREȘEDINTE DE ȘEDINȚĂ SECRETAR GENERAL**

**CIURESCU AURELIAN-OVIDIU TOMA LIVIA**